32004R2094
L 362/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2094/2004 НА СЪВЕТА
от 8 декември 2004 година
относно откриване и предоставяне за управление на тарифна квота на 10 000 t зърно от овес, попадащо също под код по КН 1104 22 98
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 12, параграф 1 от него,
като има предвид, че:
(1)
За да отговори на международните си ангажименти, Общността е установила за всяка пазарна година от 1 януари 1996 г. нулева митна тарифна квота за зърно от овес, попадащо също под код по КН 1104 22 98.
(2)
До пазарна година 2004/05 тази тарифна квота е управляване от Регламент (ЕО) № 2369/96 на Комисията от 12 декември 1996 г. за откриване и предоставяне за администриране на квота от тарифата на Общността за 10 000 t зърно от овес, попадащо също под код по КН 1104 22 98 (2) л Този регламент предвижда управление чрез вносни лицензии, за които се изпращат заявления всеки месец.
(3)
Регламент (ЕО) № 2454/93 на Комисията от 2 юли 1993 г. относно определяне на разпоредби за изпълнение на Регламент (ЕИО) № 2913/92 на Съвета относно установяване на Митническия кодекс на Общността (3) кодифицира управлението на правила за тарифна квота, определени да се използват съгласно хронологичен ред от дати на митнически декларации и за надзор над преференциален внос.
(4)
С оглед улеснения и при малкия обем на тарифните квоти за зърно от овес, също попадащ под код по КН 1104 22 98, Регламент (ЕО) № 2454/93 следва да се прилага към управлението на тази квота от пазарна година 2005/06 нататък, и Регламент (ЕО) № 2369/96 следва да се отмени. По административни причини нов сериен номер трябва да се въведе за въпросната квота.
(5)
Член 9, параграф 1 от Регламент (ЕО) № 1784/2003 предвижда изключение от изискването да се изпраща лиценз за внос за продукти, които нямат значително приложимо влияние върху ситуацията за доставяне на пазара на зърнени култури. Общността годишно внася средно 6 000 t зърно от овес, също попадащ под код по КН 1104 22 98. Това включва ограничено количество от много специфични продукти за индустриална употреба, без влияние върху пазара на зърнени култури. Освобождаване от изисквания за лицензии за внос, съгласно член 9, параграф 1 от Регламент (ЕО) № 1874/2003 следователно може да се прилага.
(6)
Мерките, предвидени в настоящия регламент са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
С настоящото тарифната квота в приложението се открива за всяка пазарна година с начало от 1 юли до 30 юни.
Член 2
Съгласно член 1 тарифната квота се управлява от Комисията в съответствие с членове 308а, 308б и 308в от Регламент (ЕИО) № 2454/93.
Член 3
Вносът на зърно от овес съгласно тарифната квота, посочена в член 1, не изисква изпращане на лицензия за внос.
Член 4
С настоящото Регламент (ЕО) № 2369/96 се отменя.
Член 5
Настоящият регламент влиза в сила на седмия ден след датата на публикуването му в Официален вестник на Европейския съюз.
Той се прилага от 1 юли 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 декември 2004 година.